Goeie Vrydag en Grafsaterdag - Dominee.org.za - Die Woord vir Almal!
Woensdag, 01 April 2015 20:28
Op Goeie Vrydag en Grafsaterdag word geen kleure of enige versierings gebruik nie. Dit staan in kontras met die baldadigheid van die versierings en kleure wat gebruik word op Paassondag en die tyd daarna.
Die kanselkleed kan wel met 'n swart doek vervang word. Kerse word nie aangesteek nie en geen blomme/ruikers in kerkruimte nie.
'n Swart doek/kleed.
'n Kruis met 'n doringkroon, stukkie brood en leë wynglas.
Hang 'n swart doek op 'n prominente plek in jou huis/werkplek of oor iets wat gewoonlik baie kosbaar is vir jou.Wees gereed om aan mense te verduidelik waarom jy dit doen en wat dit vir jou beteken.
Verander jou status op Facebook, WhatsApp, ens. Gebruik 'n swart agtergrond en plaas 'n gedagte of teksvers wat Goeie Vrydag vir jou vasvat.
Gebruik die dae om te vas en te bid en om jou eie lewe voor God te bring.
Wat beteken dit om saam met Christus te sterf?
Hoe verander dit die manier waarop ek elke dag lewe?
Doen iets prakties om iemand te help of te ondersteun wat swaarkry, as uitdrukking van die werklikheid dat Christus saam met ons as mense ly.
Lees 308 keer	Datum verander Saterdag, 24 Februarie 2018 12:10
Meer in die kategorie: « Palmsondag & Groot Lydensweek	Paasfees en Paastyd »